שלום לחברי השרים. היום מתארח אצלנו בישיבת הממשלה השבועית מבקר המדינה. הוא יסקור בפנינו מיד את הממצאים העיקריים שעלו בבדיקתו האחרונה. לאחר מכן, נמשיך בסדר היום הרגיל של הישיבה. אדוני המבקר, בבקשה.
כן. תודה לראש הממשלה על המילים החמות. אני מניח שכולם קראו את הדוח. אבקש לשמוע מכם על תובנות עיקריות שגיבשתם בעקבות הקריאה.
על איזה דוח מדובר, אדוני המבקר?
מה זאת אומרת? הרי שלחתי לכולכם תזכיר מקדים בעניין. מדובר בדוח על התנהלות הרשויות המקומיות.
אהה… הדוח הזה. אז תגיד. תובנות, אתה אומר. לא. אין לנו תובנות מיוחדות.
ומה לגבי הממצא הנוגע לממשקי העברת הכספים בין משרדי הממשלה לעיריות המקומיות?
הממצא הזה הינו ממצא חשוב ביותר, אדוני המבקר.
ומה לדעתכם ניתן להסיק ממנו?
אני חושב שלא נוכל לנסח תובנה מעמיקה יותר מזאת המופיעה בדוח המבקר.
אני מציע שתנסו בכל זאת.
תודה רבה למבקר המדינה. אנו נמשיך כעת בסדר היום של הישיבה.
אתם לא משאירים לי מנוס. אצטרך להכפיל את מספר דוחות הביקורת הנוגעים להתנהלות הממשלה.